दंगल गर्ल बोलीं- धरने की कमान आंदोलनजीवी के पास, चढूनी ने कहा- आप सगी बहनों के साथ ही नहीं
दिल्ली में जंतर मंतर पर पहलवालों का धरना जारी है। 28 मई को महिला पहलवानों के लिए जनसमर्थन जुटाने के लिए हरियाणा के गांवों में खाप पंचायत, टोल कमेटियां गांव- गांव जाकर पंपलेट बांट रही है। ताकि कल किसी भी दिक्कत आने पर पंपलेट पर दिए गए नंबरों पर संपर्क कर सकें।
दिल्ली में जंतर मंतर पर पहलवालों का धरना जारी है। 28 मई को महिला पहलवानों के लिए जनसमर्थन जुटाने के लिए हरियाणा के गांवों में खाप पंचायत, टोल कमेटियां गांव- गांव जाकर पंपलेट बांट रही है। ताकि कल कोई भी दिक्कत आने पर पंपलेट पर दिए गए नंबरों पर संपर्क कर सकें। हिसार से किसान जंतर मंतर के लिए सुबह साढ़े 6 बजे रवाना होंगे।
चढूनी को बताया आंदोलन जीवी
पहलवालों के धरने को लेकर एक बार फिर से भाजपा नेता बबीता फोगाट और गुरनाम चढूनी भिड़ गए हैं। बबीता ने ट्वीट कर लिखा कि यह बेहद ही शर्मनाक और दुर्भाग्यपूर्ण बात है कि जंतर मंतर से शुरू हुए आंदोलन की अगुवाई अब गुरनाम चढूनी जैसे आंदोलनजीवी द्वारा की जा रही है।
जिस सभा में विश्व के सबसे बड़े राजनीतिक दल और भारत देश के लोकप्रिय प्रधानमंत्री के लिए जहरीले बोल, अपशब्द और धमकियां दी जा रही है वो आंदोलन महिलाओं के अधिकारियों के लिए कैसे हो सकता है।
उन्होंने आगे लिखा कि महिलाओं के अधिकार के लिए उठी मांग व आंदोलन अब देश विरोधी ताकतों तथा खास राजनीतिक परिवारों को सुपुर्द होती दिख रही है। अपने ट्वीट के साथ ही बबीता ने गुरनाम चढूनी का जींद की पंचायत का एक वीडियो ट्वीट किया है, जिसमें वह कर रहे हैं कि हरियाणा में बीजेपी का कुत्ता भी नहीं घुसेगा।
चढूनी बोले- हमें आंदोलनजीवी होने पर गर्व
वहीं चढूनी ने बबीता फोगाट के ट्वीट पर जवाब देते हुए कहा कि दुर्भाग्यपूर्ण ये नहीं कि हम खिलाड़ियों के साथ खड़े हैं। दुर्भाग्यपूर्ण यह है कि आप अपनी राजनीति चमकाने के लिए अपनी सगी बहनों के साथ नहीं खड़े हुए और हमें गर्व है कि हम आंदोलनजीवी हैं।
बबीता फोगाट को यूजर ने घेरा
वहीं इस ट्वीट पर बबीता को आलोचानाओं का भी सामना करना पड़ रहा है। एक यूजर्र ने तंज किया है कि शर्म तो तेरे जैसी दलाल को आनी चाहिए। एक महीने से कोई शब्द नहीं आया, लेकिन जैसे ही इसके आका के खिलाफ कुछ बोल दिया तो आ गई अपनी औकात दिखाने। तेरे जैसे दलालों की वजह से इन देश की बर्बादी हो रही है। जो अपनी बहन की ना हुई वो किसी और की क्या होगी।
बबीता की बहन विनेश फोगाट बैठी है धरने पर
भाजपा नेत्री बबीता फोगाट की बहन विनेश फौगाट भी साक्षी मलिक, बजरंग पूनिया के साथ भारतीय कुश्ती महासंघ के अध्यक्ष बृजभूषण शरण सिंह के खिलाफ गिरफ्तारी की मांग को लेकर धरना दे रही हैं। पहलवालों की मांग है कि बृजभूषण शरण के खिलाफ यौन उत्पीड़न का मामला दर्ज है, इसलिए गिरफ्तारी किया जाए।
इसके लिए 28 मई को नई संसद भवन के उद्घाटन अवसर पर महिला महापंचायत का आयोजन किया जा रहा है। जिसके लिए हरियाणा और अन्य राज्यों से जनसमर्थन लिया जा रहा है।